

**Баланың құқықтарын қорғауды күшейту, тұрмыстық зорлық-зомбылыққа қарсы іс-қимыл және жасөспірімдер арасында суицидтің көбеюі мәселелерін шешу жөніндегі 2020 – 2023 жылдарға арналған жол картасын бекіту туралы**

Қазақстан Республикасы Үкіметінің 2020 жылғы 30 наурыздағы № 156 қаулысы.

      Мемлекет басшысының 2019 жылғы 2 қыркүйектегі "Сындарлы қоғамдық диалог – Қазақстанның тұрақтылығы мен өркендеуінің негізі" атты Қазақстан халқына Жолдауына сәйкес және Қазақстан Республикасы Президентінің 2019 жылғы 10 қыркүйектегі № 152 Жарлығымен бекітілген Мемлекет басшысының 2019 жылғы 2 қыркүйектегі "Сындарлы қоғамдық диалог – Қазақстанның тұрақтылығы мен өркендеуінің негізі" атты Қазақстан халқына Жолдауын іске асыру жөніндегі жалпыұлттық іс-шаралар жоспарының 61-тармағын орындау үшін Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған Баланың құқықтарын қорғауды күшейту, тұрмыстық зорлық-зомбылыққа қарсы іс-қимыл және жасөспірімдер арасында суицидтің көбеюі мәселелерін шешу жөніндегі 2020 – 2023 жылдарға арналған жол картасы (бұдан әрі – Жол картасы) бекітілсін.

      2. Облыстардың, Нұр-Сұлтан, Алматы, Шымкент қалаларының әкімдіктері:

      1) Жол картасын іске асыру жөнінде қажетті шаралар қабылдасын;

      2) Қазақстан Республикасының Білім және ғылым министрлігіне есепті жылдан кейінгі айдың 10-шы күнінен кешіктірмей Жол картасының іске асырылу барысы туралы ақпарат берсін.

      3. Қазақстан Республикасының Білім және ғылым министрлігі есепті жылдан кейінгі айдың 25-ші күнінен кешіктірмей Қазақстан Республикасының Үкіметіне Жол картасының іске асырылу барысы туралы ақпарат ұсынуды қамтамасыз етсін.

      4. Осы қаулы қол қойылған күнінен бастап қолданысқа енгізіледі.

|  |  |  |
| --- | --- | --- |
| *Қазақстан Республикасының* *Премьер-Министрi* | | *А. Мамин* |
|  | Қазақстан Республикасы Үкіметінің 2020 жылғы 30 наурыздағы № 156 қаулысымен бекітілген | | |

**Баланың құқықтарын қорғауды күшейту, тұрмыстық зорлық-зомбылыққа қарсы іс-қимыл және жасөспірімдер арасында суицидтің көбеюі мәселелерін шешу жөніндегі 2020 – 2023 жылдарға арналған жол картасы**

|  |  |  |  |  |  |  |  |
| --- | --- | --- | --- | --- | --- | --- | --- |
| **Р/c №** | **Іс-шара атауы** | **Аяқталу нысаны** | **Орындауға жауаптылар** | **Орындалу мерзімі** | **Болжамды шығыстар,** **млн. теңге** | **Қаржыландыру көзі** | **ББ нөмірі** |
| **2020-2023 жылдарға барлығы** | **оның ішінде** |
| **2020** **жылы** | **2021 жылы** | **2022 жылы** | **2023 жылы** |

|  |
| --- |
| **ІІ. БАҒДАРЛАМАЛЫҚ ҚАМТАМАСЫЗ ЕТУ ЖӘНЕ ӘДІСТЕМЕЛІК СҮЙЕМЕЛДЕУ** |
| 1 | Жастар мен балалар арасында интернет-тәуелділіктің алдын алу, сондай-ақ азаматтардың цифрлық беделін қорғау жөніндегі іс-шаралар кешенін іске асыру | әдістемелік ұсынымдар | АҚДМ, БҒМ | 2020 жыл | РБ көзделген қаражат шегінде | - | - | - | - | - | - |
| 2 | Балалардың құқықтарын қорғау, кәмелетке толмағандар арасында зорлық-зомбылықтың, қатыгез қарым-қатынастың, аутодеструктивті, оның ішінде суицидтік және девиантты мінез-құлықтың алдын алу жөніндегі бағдарламаны әзірлеу және сынақтан өткізу | бағдарлама | БҒМ  ЖББ (келісу бойынша) | 2020 – 2022 жылдар | ДБ көздеген қаражат шегінде | - | - | - | - | - | - |
| 3 | Зорлық-зомбылықтың құрбандары/ куәгерлері болған балалармен жұмыс жөніндегі оңалту іс-шараларының (шараларының) кешенін әзірлеу және іске асыру | Үкіметке ақпарат | БҒМ,  ЖББ (келісу бойынша) | 2021 – 2023 жылдар | ДБ көздеген қаражат шегінде | - | - | - | - | - | - |
| 4 | Аудандық/қалалық білім беру бөлімдерінің жанындағы "Мектеп психологиялық қызметі" өңірлік жобалық кеңсесін құру және жұмыс істеуді пилоттық режимде сынау | бұйрық | БҒМ, ЖАО | 2021 – 2022 жылдар | талап етілмейді | - | - | - | - | - | - |
| 5 | Кәмелетке толмағандар арасында және оларға қатысты зорлық-зомбылық пен қатыгез қарым-қатынасқа және кәмелетке толмағандардың аутодеструктивті, оның ішінде суицидтік және девиантты мінез-құлқына ықпал ететін факторларға зерттеу жүргізу | талдамалық анықтама | БҒМ,  ЖББ (келісу бойынша) | 2021 жылдың екінші жартыжылдығы | ДБ көздеген қаражат шегінде | **-** | - | - | - | - | - |
| 6 | Өңірлік КТІҚҚК қызметін ұйымдастыру бойынша әдістемелік ұсынымдар әзірлеу | әдістемелік ұсынымдар | БҒМ,  ІІМ, ДСМ, Еңбекмині, ЖАО | 2021 жылдың бірінші жартыжылдығы | талап етілмейді | - | - | - | - | - | - |
| 7 | "Білім беру ұйымдарында психологиялық қызметтер жұмысына қойылатын бірыңғай талаптар" нұсқаулығын әзірлеу | нұсқаулық | БҒМ, ДСМ, ЖАО | 2021 жылдың екінші жартыжылдығы | талап етілмейді | - | - | - | - | - | - |
| 8 | Кәмелетке толмағандар арасындағы зорлық-зомбылық, қатыгез қарым-қатынас, аутодеструктивті, оның ішінде суицидтік және девиантты мінез-құлық жағдайында жедел әрекет ететін мобильді топтардың қызметі туралы ереже әзірлеу | ереже | БҒМ, ІІМ  ЖББ (келісу бойынша) | 2021 жылдың екінші жартыжылдығы | ДБ көздеген қаражат шегінде | - | - | - | - | - | - |
| 9 | Балалардың құқықтарын қамтамасыз ету мәселелері бойынша ведомствоаралық өзара іс-қимыл алгоритмін әзірлеу | алгоритм | БҒМ  ЖББ (келісу бойынша) | 2021 жылдың екінші жартыжылдығы | ДБ көздеген қаражат шегінде | - | - | - | - | - | - |
| 10 | Кәмелетке толмағандар арасында зорлық-зомбылық, қатыгез қарым-қатынас, аутодеструктивті, оның ішінде суицидтік және девиантты мінез-құлық фактілері тіркелген жағдайда білім беру мекемесінде үштік превенция жүргізу үшін әдістемелік ұсынымдар әзірлеу (оқу-тәрбие процесі субъектілерінің әртүрлі санаттары үшін) | әдістемелік ұсынымдар | БҒМ, ЖББ (келісу бойынша) | 2021 жылдың екінші жартыжылдығы | ДБ көздеген қаражат шегінде | - | - | - | - | - | - |
| 11 | Психологиялық қолдау орталықтарының жанындағы фронт-офистің жұмыс тәжірибесін зерделеу және тарату | ұсынымдар | БҒМ, ЖАО | 2021 жылғы қыркүйек | талап етілмейді | - | - | - | - | - | - |
| **IV. ІС-ШАРАЛАР** |
| 12 | Кәмелетке толмағандарға және кәмелетке толмағандар арасындағы зорлық-зомбылық пен білім алушылар арасында суицидтік мінез-құлық деңгейін анықтау бойынша әлеуметтік зерттеу жүргізу | әдістемелік құрал | БҒМ | 2020 – 2023 жылдар | 20,0 | 5,0 | 5,0 | 5,0 | 5,0 | РБ | 001 104 |
| 13 | Мыналар: - оқушылардың қауіпсіз мінез-құлық мәдениетін қалыптастыру, олардың арасында зорлық-зомбылық пен суицидтің алдын алу мәселелері бойынша білім беру ұйымдарының басшылары, директорлардың орынбасарлары, сынып жетекшілері, психологтар, әлеуметтік педагогтер мен медицина қызметкерлері; - отбасылық тәрбие мәселесі бойынша ата-аналар үшін онлайн режимінде семинарлар сериясын ұйымдастыру | БҒМ-ге ақпарат | ЖАО, БҒМ | 2020 – 2023 жылдар | ЖБ көзделген қаражат шеңберінде | - | - | - | - | - | - |
| 14 | Қазақстанның жалпы білім беретін мектептеріне арналған "Күнделік" электрондық журналдарының автоматтандырылған ақпараттық жүйесі шеңберінде:  - психоэмоциялық мінез-құлық тұрғысынан балаларға психодиагностика жүргізу; - ішкі істер органдарында, мектепішілік есепте тұрған балалардың аутодеструктивті, оның ішінде суицидтік мінез-құлқына мониторинг жүргізу; - психологтарды әдістемелік сүйемелдеуді және балалар мен ата-аналарды психологиялық сүйемелдеуді қамтамасыз ету;  - ата-аналар мен педагогикалық қоғам арасында ақпараттық-түсіндіру жұмысын ұйымдастыру;  - "Street Law" принципі бойынша балаларға арналған мобильдік қосымша жасау | Үкіметке ақпарат | БҒМ,  ЖАО | 2020 – 2023  жылдар | бюджеттен тыс қаражат шеңберінде | - | - | - | - | - | - |
| 15 | Балалардың құқықтарын қорғау мәселелері бойынша білім басқармалары жанынан колл-орталықтар ашу | БҒМ-ге  ақпарат | ЖАО, БҒМ | 2020 – 2023 жылдар | талап етілмейді | - | - | - | - | - | - |
| 16 | Жастар мен балалар арасында суицидтік мінез-құлықтың алдын алуға бағытталған іс-шаралар кешенін іске асыру | БҒМ-ге ақпарат | АҚДМ, ЖАО | 2020 жыл | РБ, ЖБ көзделген қаражат шеңберінде | - | - | - | - | - | - |
| 17 | Ауылдық және қалалық жерлердегі балалар мен жастарға арналған адам құқықтары, буллингке қарсы семинарлар сериясын өткізу | балалар мен ата-аналарға арналған ақпараттық материалдар | АҚДМ, БҒМ, ЖАО | 2020 жыл | РБ көзделген қаражат шеңберінде | - | - | - | - | - | - |
| 18 | ЖОО мен колледждерге "Буллинг және балалар қауіпсіздігі", "Балалар девиациясы, эмоциялық интеллект және психикалық денсаулық" модульдері мен тақырыптарын енгізу жөнінде ұсыныстар енгізу | ЖОО-ға ұсынымдамалар | БҒМ | 2021 жылдың екінші жартыжылдығы | талап етілмейді | - | - | - | - | - | - |
| 19 | 8-11 сынып оқушылары мен колледждердің 1-2 курс студенттеріне арналған "Тұлғаның өзін-өзі дамыту психологиясы", "Саналы қарым-қатынас: отбасында, мектепте, қоғамда тиімді коммуникация дағдылары", Street Law: барлығына арналған адам құқығы және балаларды зорлық-зомбылықтан және буллингтен қорғау" атты сынып сағаттарын ұйымдастыру және өткізу | ұсынымдар | БҒМ, ЖАО | 2022 жылдың бірінші жартыжылдығы | талап етілмейді | - | - | - | - | - | - |
| **V. АҚПАРАТТЫҚ-ТҮСІНДІРУ ҚЫЗМЕТІН ҰЙЫМДАСТЫРУ** |
| 20 | БАҚ-та, интернет-ресурстарда, әлеуметтік желілерде, You tube арналарда балалар мен олардың ата-аналарына арналған:  - адамгершілік-рухани білім беру және қоғамда отбасы, бала құндылығын қалыптастыру; - репродуктивті денсаулықты қорғау; - қауіпсіздік құралдарын (балалар велосипед шлемдері, балалар автокреслосы және қауіпсіздік белдіктері, биік тұрғын үйлерде терезе қоршауларын орнату, құтқару кеудешелерін қолдану және т.б.) пайдалануды насихаттау; - балалардың қауіпсіздігін қамтамасыз ету және олардың қауіпсіз мінез-құлқын қалыптастыру (оның ішінде зорлық-зомбылықты, өртті, терезеден құлауды, кездейсоқ суға батуды, жарақаттануды, ТЖ, ЖКО, кәмелетке толмағандар арасындағы құқық бұзушылықты болдырмау); - балаларды кибербуллинг пен киберқылмыстан қорғау бойынша бейнероликтер, инфографикалар, постерлер әзірлеу және орналастыру | бейнероликтер, инфокестелер, постерлер, дайджесттер | ЖАО, ІІМ, БҒМ, ДСМ, АҚДМ | 2020 – 2023 жылдар | ЖБ көзделген қаражат шеңберінде | - | - | - | - | - | - |

      **Аббревиатуралардың толық жазылуы:**

      АҚДМ – Қазақстан Республикасы Ақпарат және қоғамдық даму министрлігі

      ББ – бюджеттік бағдарлама

      БҒМ – Қазақстан Республикасы Білім және ғылым министлігі

      БП – Қазақстан Республикасы Бас прокуратурасы

      БП ҚСАЕАК – Қазақстан Республикасы Бас прокуратурасының Құқықтық статистика және арнайы есепке алу комитеті

      БҰҰ – Біріккен Ұлттар Ұйымы

      ВАК – Қазақстан Республикасы Үкіметінің жанынан Кәмелетке толмағандардың ісі және олардың құқықтарын қорғау жөніндегі ведомствоаралық комиссия

      ДБ – Дүниежүзілік банк

      ДСМ – Қазақстан Республикасы Денсаулық сақтау министрлігі

      Еңбекмині – Қазақстан Республикасы Еңбек және халықты әлеуметтік қорғау министрлігі

      ЕҰУ – Л.Н. Гумилев атындағы Еуразия ұлттық университеті

      ЖАО – жергілікті атқарушы орган

      ЖБ – жергілікті бюджет

      ЖББ – Дүниежүзілік банктің "Орта білімді жаңғырту" жобасын басқару тобы

      ЖКО – жол-көлік оқиғасы

      ЖҚЕ – жол қозғалысы ережелері

      ЖОО – жоғары оқу орындары

      ЖС – Қазақстан Республикасы Жоғарғы соты

      ИИДМ – Қазақстан Республикасы Индустрия және инфрақұрылымдық даму министрлігі

      КТІҚҚК– кәмелетке толмағандардың ісі және олардың құқықтарын қорғау жөніндегі комиссия

      Қаржымині – Қазақстан Республикасы Қаржы министрлігі

      ҚР ӘҚБТК – Қазақстан Республикасының Әкімшілік құқық бұзушылық туралы кодексі

      ҚР ҚК – Қазақстан Республикасының Қылмыстық кодексі

      МСМ – Қазақстан Республикасы Мәдениет және спорт министрлігі

      РБ – республикалық бюджет

      ТЖ – төтенше жағдайлар

      ҰЭМ – Қазақстан Республикасы Ұлттық экономика министрлігі

      ІІМ – Қазақстан Республикасы Ішкі істер министрлігі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК